กลุ่มแบงก์หนุน SET ปิดบวก 10 จุด หลังธปท.ไฟเขียวปันผล แนะจับตากนง.ประชุม 18 พ.ย.นี้
กลุ่มแบงก์หนุน SET ปิดบวก 10 จุด หลังธปท.ไฟเขียวปันผล แนะจับตากนง.ประชุม 18 พ.ย.นี้ โดยดัชนีปิดตลาดวันนี้ ที่ระดับ 1,346.47 จุด บวก 10.16 จุด หรือ 0.76% มูลค่าการซื้อขาย 9.2 หมื่นล้านบาท
13 พ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,346.47 จุด บวก 10.16 จุด หรือ 0.76% มูลค่าการซื้อขาย 9.2 หมื่นล้านบาท
10 หุ้นดันดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ปรับตัวขึ้นได้จากกลุ่มแบงก์หนุนเป็นหลัก จากที่ธนาคารแห่งประเทศไทย (ธปท.) ให้แบงก์พาณิชย์สามารถจ่ายปันผลได้หลังผล Stress Test ผ่าน ขณะที่กลุ่มพลังงานทรงตัว และตลาดหุ้นในภูมิภาคเอเชียเคลื่อนไหวทั้งในแดนบวก-ลบสลับกัน ส่วนตลาดในยุโรปก็ทรงตัว คล้ายดาวโจนส์ฟิวเจอร์สที่ทรงตัวบวกราว 0.3% หลังจากที่สถานการณ์การแพร่ระบาดไวรัสโควิด-19 ยังแรงอยู่จากจำนวนผู้ติดเชื้อที่เพิ่มขึ้น โดยเฉพาะในสหรัฐฯ และยุโรป และกำลังรอพัฒนาการวัคซีนต้านไวรัสโควิด-19
สำหรับแนวโน้มการลงทุนในสัปดาห์หน้า นายณัฐพล กล่าวว่า ตลาดฯมีโอกาสที่จะปรับตัวขึ้นได้ จากเงินบาทที่ยังแข็งค่าทำให้เป็นแรงหนุน Fund Flow ไหลเข้า พร้อมให้แนวต้าน 1,357-1,360 จุด ส่วนแนวรับ 1,335-1,340 จุด
นอกจากนี้ สัปดาห์หน้าให้ติดตามปัจจัยในประเทศเป็นหลัก ทั้งผลิตภัณฑ์มวลรวมภายในประเทศ (GDP) งวดไตรมาส 3/63 ของไทย, ยอดขายรถยนต์ในประเทศ, การประชุมคณะกรรมการนโยบายการเงิน (กนง.) ที่จะมีขึ้นในวันที่ 18 พ.ย.นี้ ส่วนต่างประเทศให้ติดตามความคืบหน้าวัคซีนต้านไวรัสโควิด-19
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย    7,112.05 ล้านบาท  ปิดที่  94.25 บาท  เพิ่มขึ้น  4.00 บาท
SCB    มูลค่าการซื้อขาย    3,439.98 ล้านบาท  ปิดที่  82.00 บาท  เพิ่มขึ้น  2.50 บาท
BAM    มูลค่าการซื้อขาย    3,188.72 ล้านบาท  ปิดที่  21.00 บาท  ลดลง   1.30 บาท
PTT    มูลค่าการซื้อขาย    2,660.11 ล้านบาท  ปิดที่  37.50 บาท  เพิ่มขึ้น  0.25 บาท
SCGP   มูลค่าการซื้อขาย    2,652.70 ล้านบาท  ปิดที่  37.25 บาท  ราคาไม่เปลี่ยนแปลง
 
ตลาดหุ้นเอเชีย
